หุ้นดาวโจนส์ปิดพุ่ง 130.63 จุด
ดัชนีดาวโจนส์ตลาดหุ้นนิวยอร์กปิดพุ่งขึ้น130.63 จุดที่ 14,831.58 จุด ขานรับอีซีบีลดดอกเบี้ย
3 พ.ค. 2556

ดัชนีดาวโจนส์ตลาดหุ้นนิวยอร์กปิดพุ่งขึ้น130.63 จุดที่ 14,831.58 จุด ขานรับอีซีบีลดดอกเบี้ย
ดัชนีเฉลี่ยอุตสาหกรรมดาวโจนส์พุ่งขึ้น 130.63 จุด หรือ 0.89% ปิดที่ 14,831.58 จุด ดัชนี Nasdaq เพิ่มขึ้น 41.49 จุด หรือ 1.26% ปิดที่ 3,340.62 จุด และดัชนี 14.89 จุด หรือ 0.94% ปิดที่ 1,597.59 จุด
ตลาดหุ้นนิวยอร์กเคลื่อนไหวในแดนบวกนับตั้งแต่ตลาดเปิดทำการ เนื่องจากนักลงทุนขานรับข้อมูลแรงงานที่สดใสของสหรัฐ โดยกระทรวงแรงงานสหรัฐเปิดเผยว่าจำนวนผู้ขอรับสวัสดิการว่างงานครั้งแรกของสหรัฐในรอบสัปดาห์ที่สิ้นสุดวันที่ 27 เม.ย. ปรับตัวลง 18,000 ราย สู่ระดับ 324,000 ราย ซึ่งเป็นระดับต่ำสุดในรอบ 5 ปี ตรงข้ามกับที่นักวิเคราะห์ส่วนใหญ่คาดว่าจะเพิ่มขึ้นแตะระดับ 345,000 ราย สะท้อนให้เห็นว่ากลุ่มนายจ้างในสหรัฐยังคงมีการจ้างงานแม้ว่าเศรษฐกิจส่งสัญญาณการชะลอตัวก็ตาม
นอกจากนี้ ตลาดยังได้แรงหนุนจากข่าวที่ว่า อีซีบีมีมติลดอัตราดอกเบี้ยลง 0.25% มาอยู่ที่ระดับ 0.50% ในการประชุมเมื่อวานนี้ ซึ่งสอดคล้องกับที่ตลาดคาดการณ์ไว้ ขณะที่นายมาริโอ ดรากิ ประธานอีซีบีแถลงต่อผู้สื่อข่าวภายหลังการประชุมว่า การที่อีซีบีตัดสินใจปรับลดอัตราดอกเบี้ยลงในวันนี้เนื่องจากอีซีบีเล็งเห็นว่าแรงกดดันด้านเงินเฟ้ออยู่ในระดับที่ต่ำ เมื่อพิจารณาจากปัจจัยในระยะกลาง